laion/Wikipedia-Exotic huggingface dataset:
שנות ה-70 של המאה ה-13

שנות ה-70 של המאה ה-13 היו העשור השמיני של המאה ה-13, החלו ב-1 בינואר 1270 והסתיימו ב-31 בדצמבר 1279. פרק זה לוקה בחסר. אנא תרמו לוויקיפדיה והשלימו אותו. 1270 - מסע הצלב השמיני. השתתפו כוחות מצרפת וממלכת סיציליה. הקרבות נערכו בתוניס והסתיימו ללא הצלחות מיוחדות. 8 באפריל 1271 - הסולטאן הממלוכי ביברס כובש את המבצר הצלבני קראק דה שבלייה 1272 - מסע הצלב התשיעי 20 בנובמבר 1274 - קרב בונאי, אחד מימי השיא של ניסיונות המונגולים בראשות קובלאי חאן לפלוש ליפן. הקרב מוכרע, למרות כוח מונגולי עדיף, לטובת היפנים, שמייחסים את הסופה שבלמה את ההתקדמות המונגולית לאל הרעם, ראיג'ין 1274 - פלישת מונגולים ליפן. 1270 - השושלת הסולומונית עולה לשלטון באתיופיה 1271 - קובלאי חאן מכריז על יסוד שושלת יואן בסין. 7 במאי 1274 - פתיחת כינוס הקונציל השני של ליון. הכנסייה הקתולית דנה ב"שחרור" ארץ הקודש מן המוסלמים ובפילוג הכנסייה הנוצרית. הכנסייה מחליטה להעמיד מעשר כספים לטובת מסעות הצלב ועל מדיניות לפתרון הפילוג (שאינה מצליחה) 24 ביוני 1274 - בנורווגיה נכנס לתוקף קודקס החוקים שהגה המלך מגנוס השישי, הלנדסלוב. הקודקס הוא אוסף החוקים המשמעותי בסקנדינביה של ימי הביניים ומוסיף להשפיע על המערכת המשפטית במדינות האזור גם כיום 2 באוגוסט 1274 - שנתיים לאחר מותו של הנרי השלישי, מלך אנגליה, שב בנו אדוארד ממסע הצלב התשיעי ומוכתר רשמית כמלך אנגליה 12 באוגוסט 1274 - לאחר מותו של דוזונג עולה בנו בן הארבע גונג לשלטון כקיסר סין. הדבר מסמל את שקיעתה של שושלת סונג 21 באוגוסט 1274 - פיליפ השלישי, מלך צרפת נישא למארי מברבנט, אשתו השנייה נובמבר 1274 - הדיאט בנירנברג מחליט להורות על השבת כל האדמות שנלקחו על ידי המלכים השונים אחרי מותו של פרידריך השני, קיסר האימפריה הרומית הקדושה לרודולף הראשון, מלך גרמניה. כל המלכים מצייתים, למעט אוטקר השני, מלך בוהמיה 24 במאי 1276 - מגנוס לדולוס מוכתר כמלך שוודיה בקתדרלת אופסלה 19 במרץ 1279 - מסתיימת שושלת סונג הסינית לאחר הפסד לכוחות מונגולים פרק זה לוקה בחסר. אנא תרמו לוויקיפדיה והשלימו אותו. עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה. בשנת 1275 נוסדת גילדת החייטים של קופנהגן. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 1274 - בונווסטין דה לה ריבה יוצר ומפרסם את "Libro de le tre scritture", החיבור הראשון במילאנזית, הנחשב כיום לאחד מאבני היסוד של הספרות האיטלקית 1274 - פרסום Summa Theologica, ספר פילוסופי של תומאס אקווינס. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-70 של המאה ה-13 בוויקישיתוף THE GUILDS OF COUNTRIES OVERSEAS, ספריית האוניברסיטה של לונדון
הר אנגנה

הר אנגנה (באנגלית: Angna Mountain) הוא הר הממוקם על האי באפין בטריטוריית נונאווט שבקנדה. ההר נמצא ברכס הרי באפין, המהווים חלק מהקורדילרה הארקטית. גובהו של ההר 1,710 מטרים מעל פני הים, והוא ההר התשיעי בגובהו בהרי באפין. הוא מתנשא לגובה של 1,510 מטרים מעל סביבתו (ההר ה-16 בהתנשאותו בנונאווט). הר אנגנה באתר ממשלת קנדה הר אנגנה באתר אנציקלופדיית ההרים הקנדית מפה טופוגרפית של אזור ההר הר אנגנה באתר peakbagger תחזית מזג אוויר ארוכת טווח עבור הר אנגנה תחזית מזג אוויר ארוכת טווח עבור הר אנגנה (לפי גבהים) סטטיסטיקות מזג אוויר עבור הר אנגנה מידע גאוגרפי לפי מקור אחר התנשאות של 432 מטרים מעל סביבתו לפי מקור אחר הוא ההר ה-15 בהתנשאותו בנונאווט הרי נונאווט לפי התנשאותם
אסטריקס באחוזת האלים

האם התכוונתם ל... אסטריקס באחוזת האלים (ספר) אסטריקס באחוזת האלים (סרט)
דרוקסלנד

"דרוקסלנד" (1975) הוא הדפס שיצר האמן הישראלי מיכאל דרוקס ומתאר דיוקן עצמי סמלי של האמן, המעוצב כמפה. ההדפס "דרוקסלנד" נוצר בין השנים 1975-1974, תקופה בה התגורר האמן בהולנד. היא נוצרה בטכניקה של הדפס אופסט צבעוני והודפסה במהדורה של 200 עותקים בסדנת הדפס בשם "Steendrukkerij de jong & co", שפעלה בעיר הילפרסום (Hilversum) שבהולנד. גובה הגיליון הוא 59.5 ס"מ ורוחבו הוא 42 ס"מ. העבודה שייכת לסדרת הדפסים שנקראה "גאוגרפיה גמישה (האטלס שלי)" והיא מעוצבת בצורה של מפה טופוגרפית. בתוך מסגרת המפה, המכילה מקרא, מופיעה שם העבודה בשפה האנגלית. כותרות המשנה מציינות את התאריך ה-15 בינואר 1974 בשעה 11:30 בבוקר ומציגות את המפה כתיאור "פיזי וחברתי (Physical and Social)". במרכז המפה משורטט דיוקן של דמות גבר המעוצבת כסדרה של קווי רכס או גובה, היוצרים תלת-ממד. הראש מוצג על רקע בצבע תכלת, כמעין חצי אי. דרוקס ציין במפה כמה אזורים בטקסט ובהם "Occupied Territory" ('שטח כבוש' או 'תפוס'), "Right Drucks" ( ימין דרוקס') ו"Left Drucks" ( שמאל דרוקס). בנוסף, מצוינים בה מקומות הקשורים לביוגרפיה של האמן. אחת מן הנקודות הללו, לדוגמה, היא "Baruch's Point" ('נקודת ברוך'), המהווה מחווה לאדם ברוך. העבודה הוצגה בתערוכות רבות בישראל. עותקים שלה נמצאים באוספי מוזיאון ישראל, מוזיאון חיפה לאמנות, מוזיאון ויקטוריה ואלברט ובאוסף המשכן לאמנות ע"ש חיים אתר. דרוקסלנד באתר מוזיאון ויקטוריה ואלברט (באנגלית) דרוקסלנד באתר מוזיאון ישראל
כוח הביטחון של קוסובו

כוח הביטחון של קוסובו (באלבנית: Forca e Sigurisë së Kosovës; בסרבית: Косовске безбедносне снаге/Kosovske bezbednosne snage) הוא כוח הביטחון הלאומי של קוסובו, עליו מוטלת משימת ההגנה על המדינה וניהול מבצעי הגנה אזרחית בקוסובו. המשימות העיקריות הן מבצעי חיפוש והצלה, נטרול חומרי נפץ, שירותי כבאות וסילוק חומר מסוכן. עם זאת, הכוח מצויד בנשק קל וישנן תוכניות ממשלתיות להפיכת הכוח לצבא לאומי. ערכים מורחבים – כוח קוסובו, צבא שחרור קוסובו בחודש מרץ 2008, נאט"ו יזמה את הקמת כוח קוסובו וחיל ההגנה של קוסובו (KPC) לצורך כוח הביטחון. לכוח הותר לשאת נשק קל וממשלת קוסובו והקהילה הבינלאומית תכננו להתאים את הכוח לסטנדרטים של נאט"ו. הכשרת אנשי הכוח החלה בתחילת יוני 2008, כאשר מומחים של ברית נאט"ו הגיעו לקוסובו כדי להנחות את התהליך ובתחילת דצמבר 2008, החל גיוס של מועמדים בגילי 18–30 שנים. מדיה וקבצים בנושא כוח הביטחון של קוסובו בוויקישיתוף אתר האינטרנט הרשמי של כוח הביטחון של קוסובו המדינה הצעירה באירופה מקימה צבא ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
נמסטה

נַמַסטֶה (בדוונאגרי: नमस्ते) היא ברכה מקובלת בתרבות ההינדית הנפוצה בתת-היבשת ההודית, בקרב הפזורה ההינדית ברחבי העולם ובחלקים מסוימים של דרום-מזרח אסיה המסווגים לעיתים כחלק מ"הודו רבתי". במילה זו נעשה שימוש הן כברכת שלום והן כברכת פרידה. בדרך כלל, המילה נאמרת תוך קידה קלה והצמדת כפות הידיים יחד כך שהאצבעות פונות כלפי מעלה והאגודלים קרובים אל החזה. מקור המילה נמסטה מסנסקריט, ופירושה "אני קד לקדושה שבך". על פי תורת היוגה המחווה נמסטה מייצגת את האמונה שיש ניצוץ אלוהי בתוך כל אחד מאיתנו שנמצא בצ'אקרת הלב. המחווה היא הכרת הנשמה באחד על ידי הנשמה באחר. עבור מורה ותלמיד, נמסטה מאפשרת לשני אנשים להתאחד באופן אנרגטי למקום של חיבור ונצח, חופשי מכבלי הקשר של האגו. אם זה נעשה בתחושה עמוקה בלב ועם הכוח שנכנע, איחוד עמוק של נשמות יכול לפרוח. מדיה וקבצים בנושא נמסטה בוויקישיתוף Sanskrit English Disctionary University of Koeln, Germany Constance Jones and James D. Ryan, Encyclopedia of Hinduism, ISBN 978-0-8160-5458-9, p. 302 RITA GENO, YOGA JOURNAL, The Meaning of "Namaste", ‏21-04-2017 ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
קמילה בל

קמילה בל ראות' (באנגלית: Camilla Belle Routh; נולדה ב-2 באוקטובר 1986) היא שחקנית קולנוע אמריקאית. קמילה בל ראות' נולדה ב-2 באוקטובר 1986 בלוס אנג'לס, קליפורניה, בתם של ג'ק ווסלי ראות', בעל חברת בנייה ומלחין מוזיקת קאנטרי ושל דבורה כריסטינה גולד, מעצבת אופנה ממוצא ברזילאי. בל דוברת אנגלית ופורטוגזית. היא למדה בבית הספר מרלבורו (אנ'), בית ספר תיכון עצמאי לבנות-בלבד בלוס אנג'לס. מאז 1993 החלה לשחק כילדה. הופעתה הראשונה הייתה בסרט הטלוויזיה מ-1993 "Trouble Shooters: Trapped Beneath the Earth". סרטה הראשון היה "נסיכה קטנה" מ-1995 בתור ג'יין. ב-1997 השתתפה בסרט "פארק היורה: העולם האבוד", הסרט השני בסרטי פארק היורה מאת סטיבן ספילברג בתפקיד הילדה קייטי באומן שהותקפה בידי להקת קומפסוגנתוסים אך ניצלה. בשנה לאחר מכן שיחקה בסרט "קסם מעשי" והופיעה בסדרה "ווקר" עם צ'אק נוריס. כמו כן הופיעה לצד סטיבן סיגל בסרט "הפטריוט" בתור הולי מקלארן, תפקיד עליו הועמדה ל"פרס השחקנים הצעירים" (Young Artist Award) בשנת 1999. בשנת 2000 קיבלה תפקיד ראשי בסרט הדרמה "Rip Girls" בתפקיד סידני מילר. גם עליו הועמדה לפרס השחקנים הצעירים. ב-2005 שיחקה בסרט הדרמה של רבקה מילר "הבלדה על ג'ק ורוז" בתור רוס סלאבין והועמדה עליו לפרס גוטמן (Gotham Awards). שיחקה גם במותחן האימה של ג'יימי באביט "השקט", לצדה של אלישה קאת'ברט. בשנת 2008 שיחקה בסרט ההרפתקאות "10,000 לפני הספירה" של רולנד אמריך בתפקיד אוולט, אשתו של דלה והיחידה שניצלה ממתקפת שבט הלוחמים. בשנה שלאחר מכן שיחקה בסרט המדע הבדיוני" פוש" לצד כריס אוונס, דקוטה פנינג ודג'ימון הונסו בתור קירה הדסון. ב-2011 שיחקה בסרט "מעושר לעוני" בתפקיד נורה. בשנת 2014 השתתפה בקומדיה "Cavemen", לצד צ'אד מייקל מאריי. בשנת 2016 השתתפה בקומדיה "Sundown", לצד שרה פקסטון. שבנת 2019 ביצעה הופעת אורח בסדרה הקומית "פני בובה" ברשת הולו. בשנת 2022 שיחקה לצד מייק קולטר בסרט הדרום-קוריאני "קרטר" שעלה לשירות הזרמת המדיה "נטפליקס". משנת 2008 עד ל-2009 בל הייתה בזוגיות עם הזמר ג'ו ג'ונאס; הם הכירו כשהיא הופיעה בקליפ לשיר "Lovebug" של האחים ג'ונאס. מדיה וקבצים בנושא קמילה בל בוויקישיתוף קמילה בל, ברשת החברתית פייסבוק קמילה בל, ברשת החברתית אקס (טוויטר) קמילה בל, ברשת החברתית אינסטגרם קמילה בל, במסד הנתונים הקולנועיים IMDb (באנגלית) קמילה בל, באתר AllMovie (באנגלית) קמילה בל, באתר Rotten Tomatoes (באנגלית) קמילה בל, במסד הנתונים הקולנועיים KinoPoisk (ברוסית)
תחנת הרכבת גלילות צפון

תחנת הרכבת גלילות צפון היא תחנת נוסעים מתוכננת של רכבת ישראל שתוקם סמוך למחלף גלילות על מסילת החוף, ועתידה לשרת את רמת השרון ומחנות גלילות. הקמת התחנה כלולה ב"תוכנית האסטרטגית של רכבת ישראל לשנת 2040". בתחנה צפויות לעבור כל הרכבות העוברות במסילת איילון. במיקום המוצע קיימות ארבע מסילות כך ככל הנראה יהיו בתחנה ארבעה רציפים. בשנות ה-90 תכננה עיריית רמת השרון שתי חלופות לתחנות רכבת בשטחה בסמוך למחלף גלילות. אחת היא תב"ע רש/760, אשר במסגרתה תוכננה להיבנות תחנה מצפון למחלף בסמוך לגשר גנדי. חלופה זו צפויה לשרת את מרכז העיר רמת השרון, את כ-900,000 מ"ר שטחי מסחר, תעסוקה ובילוי ממערב למסדרון האילון בתחום תוכניות רש/760, רש/616א3, הר/1934 ואת מחנות גלילות ואת אזור הרב מכר - סינמה סיטי. חלופה נוספת במסגרת תב"ע רש/800 תוכננה מדרום למחלף במסגרת הרחבת שכונת נווה גן של רמת השרון לכיוון מערב. התוכנית להקמת תחנת הרכבת קודמה לראשונה בשנת 2002 על ידי שר התחבורה אפרים סנה, שהציע שתוקם במימון פרטי בתמורה לקבלת זכויות בנייה מסחריות בשטח התחנה. בדומה לתחנות חוצות המפרץ ולב המפרץ שהוקמו ב-2001 במימון יזמי הקניונים הסמוכים. בשנת 2015 החלה קבוצת ביג מרכזי קניות לשווק את המרכז המסחרי שהיא מתכננת באזור על בסיס הטענה שתחנת הרכבת תבנה בסמוך (החלופה הצפונית). בשנת 2017 אושרה תוכנית "דרום גלילות" הכוללת הקמת 9,000 יחידות דיור חדשות ו-700 אלף מ"ר שטחי מסחר ותעסוקה. בנוסף כוללת התוכנית גם הקמת תחנת רכבת מדרום למחלף גלילות. שתיקרא "גלילות דרום" בפברואר 2020 הוכרז על תוכנית חדשה להקמת מרכז תחבורתי משולב (מתח"מ) בגלילות, במסגרת הקמת מערכת המטרו על ידי חברת נת"ע. במקום מתוכננת לקום תחנת מטרו של הקווים M1 ו-M3 אשר תתחבר לתחנת הרכבת גלילות. התחנה של חברת נת"ע מתוכננת מצידו הדרומי של המחלף. בנוסף תשמש התחנה המשולבת קווי רכבת קלה וקווי אוטובוס. בדצמבר 2023 אישרה הוועדה לתשתיות לאומיות את התוכנית. בעקבות לחצים של "המוסד", המבקש להקים תחנת רכבת הצמודה למטה הארגון, ושל ראש עיריית רמת השרון יצחק רוכברגר, המבקש להקים תחנת רכבת בשטח עירו, החליטה באוגוסט 2024 שרת התחבורה מירי רגב לשנות את התוכניות למרכז התחבורתי המשולב, כך שיוקם ב"גלילות צפון" ולא 1.5 ק"מ מדרום. ענת ג'ורג'י, רמת השרון תתכנן תחנת רכבת באזור הרב מכר, באתר הארץ, 30 ביוני 2002 סנה יוזם הקמת תחנת רכבת בצומת גלילות, באתר ynet, 30 ביוני 2002 תחנת רכבת "פרטית" ראשונה בקניון לב המפרץ, באתר גלובס, 29 באוגוסט 2001 דוד חיון, ‏בעלי פרוייקט הפאואר סנטר "חוצות המפרץ" יקימו על חשבונם תחנת רכבת, באתר גלובס, 22 במאי 1998 אילנית חיות , ‏קבוצת ביג החלה לשווק את שטחי המסחר בביג פאשן גלילות, באתר גלובס, 18 ביוני 2015 שלומית צור, ‏אושרה תכנית דרום גלילות: 9,000 יח"ד חדשות ברמת השרון, באתר גלובס, 18 ביולי 2017 גיא נרדי, ‏קינגס קרוס בגלילות: שתי תחנות מרכזיות גדולות ייבנו לכבוד המטרו, באתר גלובס, 2 בפברואר 2020 שי שגב, התוכנית החדשה של משרד התחבורה: מראשון לציון לצומת גלילות ב-260 קמ"ש, באתר mynet‏ ראשון, 28 בדצמבר 2023 אסף זגריזק, ‏במוסד רוצים רכבת ישירות למטה הארגון. המשמעות: הזזת המטרו ופגיעה בשכונות מגורים, באתר ‏מאקו‏, 16 במאי 2024 אסף זגריזק, ‏המוסד רוצה תחנת רכבת, ומשרד התחבורה שוכח את השיקולים המקצועיים, באתר גלובס, 16 במאי 2024 תחנת רכבת "סינמה סיטי" ברמת השרון, באתר שרון אונליין, ‏14 באוגוסט 2024
איריטייטור

איריטייטור (שם מדעי: Irritator) הוא סוג דינוזאור תרופוד ממשפחת הספינוזאוריים שחי בקרטיקון התחתון, לפני 110 מיליון שנה. מאובניו נמצאו בתצורות במזרח ברזיל בשנת 1996. בסוג איריטייטור מין יחיד - Irritator challengeri, על שם דמותו של "פרופסור צ'לנגר" מהספר "העולם שאבד", מאת ארתור קונאן דויל. תחילה נחשבו שרידיו למאובני פטרוזאור, בשל צורתם הארוכה. מאוחר יותר סווג כסוג של אורניתומים או של טרודון. רק לבסוף התברר שהמאובנים דמו מאוד לגולגולת של ספינוזאורוס, והוא נחשב לקרוב משפחתו. הוא היה קטן מאוד ביחס לספינוזאור, באורך של 6–8 מטרים ומשקל של טונה אחת. האיריטייטור שנמצא הכיל לסת שבורה גדולה, אך דקה וארוכה ובהם שיניים חרוטיות מאוד. הוא הכיל ראש קטן, אך צוואר וחזה שריריים מאוד. מבנה החרטום העיד על דמיון לתנין (בעיקר של גאביאלים), והיה בעל שקעי חישה שעזרו לו לחוש בתנודות מים. ככל הנראה היה האיריטייטור שוכן מים שצד דגים ויצורים אחרים בחופים ימים, אגמים ונהרות בברזיל הקדומה. עם זאת, נמצא גם פטרוזאור עם סימני נשיכה דומים לשלו ואף איגואנודון צעיר, כך שהתקיים על חיות נוספות מלבד דגים. בנוסף ניזון מנבלות. האיריטייטור הופיע במשחקים "Jurassic World: Alive", "עולם היורה: המשחק" ו"פארק היורה 3: בניית פארק". מדיה וקבצים בנושא איריטייטור בוויקישיתוף איריטייטור, באתר האנציקלופדיה של החיים (באנגלית) איריטייטור, באתר GBIF (באנגלית)
באד פלנגן

באד פלנגן (באנגלית: Bud Flanagan; בשמו היהודי המקורי: חיים ראובן ויינטרופ; 14 באוקטובר 1896, וייטצ'אפל, לונדון - 20 באוקטובר 1968, רובע לואישהאם, לונדון) היה אמן מיוזיק הול, בדרן וודוויל וקומיקאי בריטי פופולרי, בשלב מאוחר של הקריירה שלו נעשה גם שחקן טלוויזיה וקולנוע. על פעילותו בתחום הבידור בתקופת מלחמת העולם השנייה, זכה בהכרה כקצין במסדר האימפריה הבריטית (OBE). מדיה וקבצים בנושא באד פלנגן בוויקישיתוף באד פלנגן, במסד הנתונים הקולנועיים IMDb (באנגלית) באד פלנגן, באתר AllMovie (באנגלית) באד פלנגן, באתר MusicBrainz (באנגלית) באד פלנגן, באתר Discogs (באנגלית) באד פלנגן, באתר "Find a Grave" (באנגלית) ערך זה הוא קצרמר בנושא מוזיקאים ובנושא בריטים. אתם מוזמנים לתרום לוויקיפדיה ולהרחיב אותו.
ברוס מריאנוף

ברוס אליוט מריאנוף (באנגלית: Bruce Eliot Maryanoff, נולד ב-26 בפברואר 1947 בפילדלפיה) הוא כימאי יהודי-אמריקאי בתחום הכימיה האורגנית והרפואה. הוא המציא יחד עם ג'וזף גדוקי את התכשיר טופירמאט, החשוב בטיפול באפילפסיה ובמניעת מיגרנה. ברוס מראנוף נולד בפילדלפיה בשנת 1947. כבר בגיל 8 בנה לעצמו מעבדה בבית. מריאנוף סיים בשנת 1969 תואר ראשון בכימיה וב-1972 דוקטורט בכימיה אורגנית באוניברסיטת דקסל בהנחייתו של פרופ' רוברט הצ'ינס. בשנים 1972–1974 עשה פוסט-דוקטורט במחלקה לכימיה של אוניברסיטת פרינסטון אצל פרופ' קורט מינסלו. בשנת 1974 הצטרף מריאנוף למעבדות חברת מקניל הקשורה לתאגיד ג'ונסון אנד ג'ונסון והתקדם עד לעמדה המדעית הבכירה ביותר בחברה. בשנת 2010 הוא פרש ממחלקת המחקר ופיתוח של חברת ג'ונסון את ג'ונסון והתחיל לעבוד במכון ברוך בלומברג בדוילסטאון שבפנסילבניה, ובמכון המחקר סקריפס בלה ג'ולה שבקליפורניה. הוא מכהן כעורך משנה בכתב העת המדעי ACS Medicinal Chemistry Letters. מריאנוף גילה יחד עם ז'וזף גדוקי את הטופירמאט, תרופה נגזרת סולפמאט של סוכר הפירות - ד-פרוקטוז, שהפכה לתכשיר יעיל באפילפסיה ובמיגרנה. המכירות השנתיות של תרופה זו מגיעות ל-2 מיליארד דולר ויותר. הטופירמאט הוא מרכיב בכמוסה Qsymia נגד השמנת יתר, לצד פנטרמין. בהמשך פיתח מריאנוף עשרות חומרים מתוכם כ-13 בעלי פוטנציאל לשימוש רפואי. תרם תרומה חשובה להבנת הסטראו-כימיה למנגנון תגובת ויטיג. בהמשך עסק בחקר השפעתם של ננוליפידים -דמויי HDL (ליפופרוטאינים בעלי צפיפות גבוהה) במניעת אתרוסקלרוזיס, תרומתם של פפטידים ציקליים כמודולטורים של המיקרוביום במערכת העיכול במניעת אתרוסלקרוזיס ויישום פעילותם של מעכבי HDAC (היסטון דה-אצטילז) כמודולטורים של דרכים אפיגנטיות - למשל בתחום ציסטיק פיברוזיס, הדלדול השרירי השדרתי SMA (אטרופיה שרירית ספינלית) מריאנוף פרסם 280 פרסומים מדעיים, עורך מספר ספרים וכותב מאמרים. ברשותו גם 101 פטנטים בארצות הברית. מריאנוף נשוי משנת 1971 לד"ר סינתיה מריאנוף (לבית מילבסקי, ילידת 1949). גם היא כימאית אורגנית ופרופסור במכון ברוך בלומברג. הם מתגוררים כיום בניו הופ, פנסילבניה. תחביביו כוללים בישול, גינון, עיצוב אדריכלי, סידור פרחים ומוזיקה. בנוסף יש לו אוסף מובחר של צפרדעי קרמיקה. כחובבי קפה מושבעים, הקימו בני הזוג מריאנוף את חברת Absolute Palate המייצרת קפה המופק מ"חגורת הקפה קונה" שבהוואי. 2000 - מדליית "גיבורי הכימיה" של החברה האמריקאית לכימיה 2000 - חבר בחברה המלכותית לכימיה 2003 - מדליה לכימיה התעשייתית של החברה האמריקאית לכימיה 2008 - שמו הונכס להיכל התהילה של המחלקה לכימיה הרפואית של החברה האמריקאית לכימיה 2008 - פרס אדווארד סוסמן של המחלקה לכימיה רפואית של החברה האמריקאית לכימיה 2010 - הפרס פאול ארליך של החברה לכימיה טיפולית (Société de Chimie Thérapeutique) 2013 - פרס א.ב. הרשברג של החברה האמריקאית לכימיה עבור תגליות חשובות של חמרים פעילים מבחינה רפואית אתר האינטרנט הרשמי של ברוס מריאנוף ביוגרפיה במאמר William Kinney- Tribute to Bruce Maryanoff ב-ARKIVOC 2010 אתר אוניברסיטת דרקסל W.Kinney 2010 [1] באתר benthamscience
נג'יב אפנדי אל-יאסין

נג'יב אפנדי אל-יאסין היה ראש העיר חיפה המודרנית הראשון שכיהן במהלך שלטונה של האימפריה העות'מאנית בארץ ישראל. לאחר שלטונו של ד'אהר אל-עומר אל-זידאני כשליט האוטונומי של הגליל במאה השמונה עשרה, שהסתיים על ידי אחמד אל-ג'זאר שהתמנה למושל עכו ומתוקף תפקידו שלט גם על חיפה. ועם תום מלחמת קרים, נאג'יב כיהן כראש העיר חיפה המודרנית ונחשב על ידי רבים כראש העיר חיפה הראשון, מאחר שאין תיעוד לפני תקופת כהונתו. נאג'יב אפנדי נולד למשפחת אצולה טורקית. בתחילת חייו הבוגרים הוא עבד כעורך דין. הוא היה ראש עיריית חיפה בשנים 1873–1877 והוא נחשב לאחד מראשי הערים הראשונים שלה. נאג'יב שירת נאמנה את האימפריה העות'מאנית וזכה להוקרה ומדליות רבות כאות כבוד לעבודתו. המדליה המפורסמת ביותר שלו הוענקה לו על ידי הקיסר וילהלם השני במהלך ביקורו בחיפה ב-25 באוקטובר 1898. 1. الشام قبل مائة عام . تأليف خليل سركيس ط1 1898 بيروت "Archived copy". אורכב מ-המקור ב-2011-06-13. נבדק ב-2011-06-12. {{cite web}}: (עזרה) 2. http://www.malaf.info/?page=ShowDetails&Id=77&table=table_141&CatId=188 ערך זה הוא קצרמר בנושא אישים ובנושא חיפה. אתם מוזמנים לתרום לוויקיפדיה ולהרחיב אותו.
חיים שלי (שיר של עדן בן זקן)

"חיים שלי" הוא סינגל שהוקלט על ידי הזמרת הישראלית עדן בן זקן. השיר יצא לאור ב-5 ביוני 2018, כסינגל מתוך האלבום אשר נושא את שמו של האלבום שנקרא חיים שלי, בהוצאת חברת התקליטים NMC יונייטד אנטרטיינמנט. השיר יצא בסמוך לחתונתה של בן זקן. השיר הגיע למקום השני ברדיו אמצע הדרך, והשני בגלגלצ. השיר נכנס לשלושה מצעדי סוף שנה. השיר נכתב, הולחן והופק על ידי תמר יהלומי ויונתן קלימי. קלימי אף ביצע את השיר בעצמו. גרסתו הועלתה ליוטיוב וצברה למעלה מ-1.8 מיליון צפיות. השיר הוא מעין בלדה ים-תיכונית בו עדן בן זקן מדברת על אהבתה העזה כלפי החתן שלה. בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל. הווידאו קליפ הנלווה שצולם לשיר הועלה לערוץ היוטיוב של עדן בן זקן ב-5 ביוני 2018. הקליפ מציג בתוכו קטעים מתוך החתונה של בן זקן. בתחילתו, ניתן לראות את בן זקן נכנסת אל האולם, לבושה ככלה ולאחר מכן אותה ואת בעלה שוקי ביטון. הקליפ זכה להצלחה חסרת תקדים כאשר צבר למעלה מ-36.9 מיליון צפיות, דבר אשר הופך אותו לאחד מן הקליפים הישראליים הנצפים ביותר בכל הזמנים. יונתן קלימי, שהוא כתב, הלחין והפיק את השיר, הקליט גרסה משלו לשיר. סרטון השיר "חיים שלי" באתר יוטיוב "חיים שלי" באתר של אקו"ם חיים שלי, יוסי חרסונסקי, באתר יוסמיוסיק, ‏יוני 2018 רן בוקר, חיים שלה: קליפ החתונה של עדן בן זקן, באתר ynet, 5 ביוני 2018 רדיו 90FM - ארכיון המצעדים, באתר www.90fm.co.il (ארכיון) חיים שלי, המצעד השבועי של גלגלצ תשע"ח – פזמונט, באתר pizmonet.co.il עמי פרידמן ודלית רצ'שטר, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 עדן בן זקן - הערוץ הרשמי (2018-06-05), עדן בן זקן - חיים שלי, נבדק ב-2018-10-19 יונתן קלימי (2018-06-10), יונתן קלימי - חיים שלי (קאבר), נבדק ב-2018-10-19 מילים לשיר חיים שלי - עדן בן זקן | xMusic, באתר xMusic חיים שלי (באנגלית), 2018-06-05, נבדק ב-2018-10-19 עדן בן זקן - הערוץ הרשמי (2018-06-05), עדן בן זקן - חיים שלי, נבדק ב-2018-10-19 Eurovision Song Contest (2018-03-11), Netta - TOY - Israel - Official Music Video - Eurovision 2018, נבדק ב-2018-10-19 יונתן קלימי - חיים שלי (קאבר), סרטון באתר יוטיוב (אורך: 4:56)
הר קאסלגארד

הר קאסלגארד (באנגלית: Mount Castleguard - מילולית: טירת המשמר) הוא הר מבודד הממוקם בקצהו הדרומי של שדה הקרח קולומביה, בקצהו הצפוני של הפארק הלאומי באנף. ההר ממוקם על קו פרשת המים של אמריקה, המהווה את הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 3,083 מטרים מעל פני הים; ההר מתנשא לגובה של 443 מטרים מעל סביבתו. שמו של ההר ניתן לו בשנת 1918, על ידי המודד ארתור אוליבר וילר, אשר קרא להר בשם זה, בשל מראהו דמוי הטירה, הניצבת על המשמר וצופה על שדה הקרח. הטיפוס הראשון לפסגת ההר בוצע על ידי ועדת הגבול הבינפרובינציאלית (אשר קבעה את הגבול בין פרובינציית קולומביה הבריטית ופרובינציית אלברטה, לאורך קו פרשת המים) בשנת 1919. • Robert W. Sandford, Ecology & Wonder in the Canadian Rocky Mountain Parks World Heritage Site, P 156 • E. J. Hart, Jimmy Simpson: Legend of the Rockies, PP 138, 142 • James Monroe Thorington, The Glittering Mountains of Canada: A Record of Exploration and Pioneer Ascents in the Canadian Rockies 1914-1924, PP 49-51 • Alan Carscallen, TSummer Ski-ing on the Columbia Icefields • M. Ednie, M.N. Demuth, and B. Shepherd, Mass balance of the Athabasca and Saskatchewan sectors of the Columbia Icefield, Alberta for 2015 and 2016, GEOLOGICAL SURVEY OF CANADA OPEN FILE 8228, P. ii הר קאסלגארד באתר "אנציקלופדיית ההרים הקנדית" הר קאסלגארד באתר albertawow הר קאסלגארד באתר summitpost הר קאסלגארד באתר peakbagger תיאור הטיפוס על הר קאסלגארד מידע גאוגרפי והיסטורי לפי מקור אחר גובהו של ההר 3,090 מטרים מעל פני הים לפי מקור אחר ההר מתנשא לגובה של 498 מטרים מעל סביבתו
הארמייה ה-11 (ברית המועצות)

הארמייה ה-11 (ברוסית: армия ‏я‏-11) הייתה ארמייה של הצבא האדום שלחמה בפלישת ברית המועצות לפולין ובמלחמת העולם השנייה. היחידה הוקמה ב-7 בספטמבר 1939 על בסיס היחידות שהיו ממוקמות במינסק. היא השתתפה בפלישת ברית המועצות לפולין לאחר סיום הפלישה וסיפוח המדינות הבלטיות הארמייה התמקמה בליטא הסובייטית. ביוני 1941 ארמייה ה-11 החלה בקרבות מגננה באזור. כבר בימים הראשונים מטה הארמייה איבד את השליטה על הכוחות והם החלו בנסיגה לא מאורגנת מזרחה. יתרה מכך, מטה הארמייה איבד את הקשר עם סטבקה והערכה הייתה שאנשי הפיקוד העליון של הארמייה נפלו בשבי. בתחילת יולי 1941 חלק קטן מהיחידות הצליח להתרכז באזור פולוצק ונפגש עם מטה הארמייה. באותה עת הארמייה איבדה כ-60% הכוח שלה וכ-75% מהציוד. במהלך יולי 1942 הארמייה ה-11 שתוגברה בכוח אדם וציוד השתתפה במבצע דמיאנסק. בתחילת אפריל 1943 הארמייה העוברה לעתודה ורוב יחידותיה הועברו לארמייה ה-68. במהלך שנת 1943 היא לחמה באזור בריאנסק. במהלך דצמבר 1943 יחידותיה פוזרו בין ארמייה ה-48 וארמייה ה-63 והמטה שלה הועבר לעתודה. ניקיפור מדבדב (ספטמבר 1939 - יולי 1940) וסילי מורוזוב (יולי 1940 - נובמבר 1942) פאבל קורוצ'קין (18 בנובמבר 1942 - 14 ביולי 1943) אנטון לופטין (15 במרץ 1943 - 14 ביולי 1943) איוואן פדיונינסקי (14 ביולי 1943 - 23 בדצמבר 1943 מדיה וקבצים בנושא הארמייה ה-11 בוויקישיתוף הארמייה ה-11 באתר samsv (ברוסית)
1120-1129 לפנה"ס

שימו לב: ערך זה מכיל אירועים מן השנים 1129 - 1120 לפני הספירה   1126 לפנה"ס - תימוטאוס, מלכה האגדי של אתונה, מת לאחר שלטון שנמשך 8 שנים, הוא מוחלף על ידי מלנאוס מפילוס שהיה צאצא מדור חמישי לנלאוס. 1122 לפנה"ס - ייסוד שושלת ג'ואו בסין. 1120 (בערך) - חורבן טרויה. תקופת השופטים בארץ ישראל. נבוכדנצר הראשון – מלך בבל בשנים 1123–1146 לפנה"ס (או בשנים 1126–1103 לפנה"ס לפי הכרונולוגיה התיכונה). פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
1130-1139 לפנה"ס

שימו לב: ערך זה מכיל אירועים מן השנים 1139 - 1130 לפני הספירה 1137 לפנה"ס - רעמסס השביעי מתחיל את שלטונו כמלך השישי מהשושלת ה-20 במצרים. 1135 לפנה"ס - אוקסינטס, מלכה האגדי של אתונה, מת לאחר שלטון שנמשך כ-12 שנה, הוא מוחלף על ידי בנו הבכור אפיאדס. 1134 לפנה"ס - אפיאדס, מלכה האגדי של אתונה, נרצח ומוחלף על ידי אחיו הצעיר תימוטאוס לאחר שהספיק לשלוט כשנה. רעמסס השביעי (אנ') ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.